Paklaustas, kaip jaučiasi vyriausiasis Kauno rotušės ceremonmeisteris žinodamas, kad teks sutuokti vieną iš garsiausių Lietuvos porų, Kęstutis Ignatavičius nusijuokė:  "Kad jūs žinotumėte, kiek garsių porų esu sutuokęs - žurnalistų, dainininkų, politikų. Dirbu jau devyniolika metų, todėl rankos seniai nebedreba. Asmeniškai su Goda ir Rolandu nebendravau, jie, kaip ir visi norintys susituokti, bendra tvarka padavė pareiškimus, tačiau paprašė, kad jų vestuvių data nebūtų viešai skelbiama. Mūsų darbuotojos Godą atpažino, tačiau to vaikino anksčiau nebuvo mačiusios nei spaudoje, nei televizijoje. Žurnalistų ir fotografų antplūdžiui ruošėmės, tačiau per tiek metų jau esame prie  visko pripratę. Puikiai atsimenu, kai tuokėsi Natalija Zvonkė - buvo labai skambi šventė."